ศูนย์เรื่องราวร้องทุกข์ ประสานมาเพื่อรับทราบเป็นข้อมูล กรณีประชาชนได้เสนอความเห็นผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล เรื่อง นร02660014497
ขอเสนอความคิดเห็นเกี่ยวกับสติกเกอร์หาเสียงของพรรคการเมืองในพื้นที่กรุงเทพมหานคร เนื่องจากวันที่ 8 เมษายน 2566 ผู้ร้องเดินทางไปยังคลองโอ่งอ่าง ซึ่งเป็นสถานที่ท่องเที่ยวแหล่งเศรษฐกิจ แต่พบเห็นสติกเกอร์หาเสียงของพรรคการเมืองติดตามเสาไฟฟ้าจำนวนมาก รวมทั้งสติกเกอร์เงินกู้นอกระบบด้วย จึงไม่เป็นที่ประทับใจเวลาพบเห็นและไม่สะอาดเรียบร้อย เพราะเป็นที่สาธารณะ ผู้ร้องเข้าใจว่า ป้ายหาเสียงชั่วคราว สามารถเก็บป้ายได้ง่าย แต่การลอกสติกเกอร์หาเสียงของพรรคการเมืองติดตามเสาไฟฟ้ากระทำได้ยาก จึงขอให้มีการพิจารณาที่เห็นสมควรตามพระราชบัญญัติรักษาความสะอาดและความเป็นระเบียบเรียบร้อยของบ้านเมืองร่วมกับหลักเกณฑ์และวิธีการปิดประกาศเกี่ยวกับการเลือกตั้งที่เหมาะสม โดยคำนึงถึงความเหมาะสม ความเป็นระเบียบเรียบร้อย ความสะอาด (ผู้ร้องขอให้ปกปิดชื่อ นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก #ศรท #ศรท1111
#1555 #citydata